### | | | | --- | --- | | | | | --- | | **Byråd** 26. november 2019 Sagsnr. 710-2018-21824 Dok.nr. 710-2019-239875 Margrethe Vestergaard | | 185.                Anlægsbevilling - Erhvervsområde i [adresse] - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U, ØK, BY |
| Lovgrundlag | Lokalplan 354, [adresse]

###

**SAGENS INDHOLD**

Byrådet skal i denne sag tage stilling til en bevilling på 20,27
mio. kr. til byggemodning og udstykning af et nyt erhvervsområde i den nordlige
del af [adresse].

Udstykningen omfatter et samlet areal på ca. 13,0 hektar,
som er afgrænset mod nord af [adresse] og mod vest af Alfa.

Bevillingen skal finansiere udgifterne til tekniske
forundersøgelser, projektering, nedrivning af eksisterende ejendomme, vejanlæg,
tilslutningsafgifter, belysning samt beplantning.

Projektering, forundersøgelser og udbud af vejanlæg
forventes udført primo 2020, og anlægsarbejdet vil være afsluttet i 2. kvartal
2020.

Udstykningen bliver gennemført i overensstemmelse med
lokalplan nr. 354, med den tilføjelse, at der etableres vejforbindelse til
Ølstedvej i den østlige del af udstykningen.

Det betyder, at en del af [adresse] nedlægges, når det nye
vejanlæg er færdig. Nedlæggelsen betyder også, at de ejendomme, der ligger øst
for den nedlagte del af [adresse] vil skulle ændre adresse. En selvstændig sag
om navngivning af den nye vej fremlægges særskilt.

**VURDERING**

Byggemodning og udstykning af erhvervsarealet ved [adresse]
er en realisering af lokalplan nr. 354 og omfatter samlet ca. 11,5 hektar
salgbart grundareal.

Teknik og Kultur vurderer, at udstykningen af
erhvervsarealet vil bidrage til at imødekomme efterspørgslen på grunde i
området de kommende år.

Udbud og salg af grunde kan med fordel igangsættes
sideløbende med projektering og forundersøgelser for vejprojektet, da det vil
give mulighed for koordinering vedrørende etablering af forsyningsledninger til
allerede solgte arealer i forbindelse med anlægsarbejdet.

Der vil ligeledes kunne indarbejdes mulighed for opstart af
byggerier i området, så disse aktiviteter vil kunne foregå sideløbende med
etablering af vejanlæg, hvis det viser sig nødvendigt.

Byrådet vedtog 20. marts 2018 lokalplan nr. 354. Herudover
besluttede Byrådet også at miljøgodkendelser til
etablering og ændring af virksomheder i lokalplanområdet skal forelægges for
Teknik og Miljøudvalget. Dette vil ske i takt med at grundene i området sælges.

**ØKONOMI**

Anlægsudgifterne til byggemodning og udstykning af
erhvervsområdet udgør overslagsmæssigt 20,05 mio. kr. fordelt som følger:

|  |  |
| --- | --- |
| **Aktivitet** | **Beløb kr.** |
| Jord- og miljøtekniske undersøgelser | 200.000 kr. |
| Arkæologi | 2.750.000 kr. |
| Opmåling og udstykning | 250.000 kr. |
| Detailprojektering, udbud og tilsyn | 450.000 kr. |
| Vejanlæg og belysning | 4.000.000 kr. |
| Tilslutningsafgifter | 9.300.000 kr. |
| Beplantning | 600.000 kr. |
| Nedrivning af eksisterende ejendomme | 1.200.000 kr. |
| Uforudsete udgifter | 1.300.000 kr. |
| **I alt** | **20.050.000 kr.** |

Udover ovennævnte anlægsudgift er der i 2020 en udgift til
vejafvandingsbidrag på 220.000 kr., som skal konteres som en driftsudgift. Vejafvandingsbidraget
er fastsat på baggrund af taksterne fra [adresse].

Udgiftsposten vedrørende arkæologi dækker den obligatoriske
forundersøgelse og indeholder desuden budget til arkæologisk udgravning af 10%
af det samlede areal. Såfremt det viser sig nødvendigt at foretage arkæologiske
udgravninger på et større areal, vil der blive fremlagt en særskilt sag om tillægsbevilling.

Der er i Budget 2019-22 afsat et rådighedsbeløb på 5,0 mio.
kr. i 2019 og 15,27 mio. kr. i 2020, i alt 20,27 mio. kr. til byggemodning og
udstykning af erhvervsarealet.

[adresse] årlige udgifter til drift og vedligehold
af det færdige vejanlæg udgør overslagsmæssigt 31.000 kr. Denne udgift er
indarbejdet i forbindelse med den tekniske budgetlægning for 2020-23 på
vejdriftsområdet.

Udgifterne til byggemodning og udstykning af området vil
blive modsvaret af indtægter fra salg af grunde.

En særskilt sag om prissætning og salg af grunde vil senere
blive forelagt til politisk behandling.

**INDSTILLING**

Direktøren for Teknik og Kultur indstiller til Byrådet:

1.
At give en anlægsbevilling på 20,05
mio. kr. til byggemodning og udstykning af nyt erhvervsområde i [adresse] nord
finansieret af det afsatte rådighedsbeløb.

2.
At godkende en udvidelse af driftsbudgettet for vejvedligehold på
220.000 kr. i 2020 til afholdelse af vejafvandingsbidrag finansieret af det
afsatte rådighedsbeløb.

**BESLUTNING**

***Teknik- og Miljøudvalget, 7. november 2019:***

Fraværende:Ingen

Indstilles godkendt.

***Økonomiudvalget, 18. november 2019:***

Fraværende:Abelone Knudsen

Indstilles godkendt.

**Bilag**

|  |  |
| --- | --- |
| Kort - byggemodning af LP354 | 710-2019-224674 |